Tsjeꞌa nchaꞌon batho ko Jesús ndachro ngain chujni bakao:
—Taꞌa ra juachjaon ko chunthia ra Ndo Dio ko kai chunthia ni ra jaꞌan.
Ko ngain nchianduꞌa Ndudana anto tsjé thi sinthe ra jii,
ja̱ jeꞌa jañaa rukji,
jaꞌan urundathjo ra.
Mexinxin jaꞌan tsji sinthachjian thi sinthe ra.
Ko are utsjexin sinthachjian,
rukjan na siꞌi inaa ko satsji ra ngajin ixin thi jaꞌan sariꞌi,
kai jaꞌa ra sinthe ra.
Jaꞌa ra unuꞌa ra thinoo tsji,
ko uchunxin ra nthiꞌá rurueꞌe ra.
Ko Tomás ndachro:
—Nchana ná,
nunaꞌa ná thinoo sekji,
¿kexreen uchunxinxin ná nthiꞌá?
Jesús ndachro:
—Jaꞌan thi nthiꞌá na,
ko thi ndua,
ko thi nchegechon ni ko xruꞌin kensen nchao tsii ngain Ndudana ja̱ jeꞌa ixin jaꞌan.
Ja̱ uchunxin ni ra jaꞌan,
kai uchunxin ra Ndudana,
ko jai uchunxin ra ndo ixin ubikon ra ndo.
Felipe ndachro:
—Nchana,
tjaguꞌna ni ra ndo,
ko kunixin maꞌo usithikaꞌon ná.
Jesús ndachro:
—Felipe,
utsjé nchaꞌon riꞌi ngajin ra,
ko ¿xra chunxinꞌa na?
Thi chujni bikon na̱ jaꞌan,
kai bikon Ndudana.
¿Unda xra ndachro:
“Tjaguꞌna ra ndo”?
¿Adithikaonꞌa ixin jaꞌan riꞌi ngain Ndudana ko jeꞌe ndo jii ndo ngajin?
Kain thi jaꞌan rindathjo ra,
rindathjoꞌa ra inchin jaꞌon rinaꞌo,
Ndudana,
ndo jii ngajin,
jeꞌe ndo,
ndo ncheꞌe ndo kain.
Dithikaon ni ra ixin jaꞌan riꞌi ngain ndo ko jeꞌe ndo jii ndo ngajin na,
ja̱ jeꞌa jañaa,
dithikaon ni ra ixin thi dikon ra nthaꞌa.
Jaꞌan ndua rindathjo ra,
thi chujni dithikaon ngajin,
kai sincheꞌe na̱ thi jaꞌan nthaꞌa,
ko xra icha yeye thi sincheꞌe na̱ ixin jaꞌan tsji ngain Ndudana.
Ko kain thi sanchieꞌe ra Ndudana kunixin juachaxinna,
jaꞌan ruchjaꞌa ra ixin Ndudana tsusayeꞌe ndo ixin thi jaꞌan nthaꞌa.
Ja̱ chrujan sanchia ra kunixin juachaxinna,
jaꞌan sinthaꞌa.